О Б Я В Л Е Н И Е

ПО РЕДА НА ЧЛ. 26, АЛ. 2, АЛ. 3 И АЛ. 4 ОТ ЗАКОНА ЗА НОРМАТИВНИТЕ  АКТОВЕ
Съгласно чл. 26 от Закона за нормативните актове, регламентиращ задължение на съставителя на проект на нормативен акт да го публикува на интернет страницата на съответната община и/или общински съвет, 

Общински съвет  Земен, с цел информираност на населението и прозрачност на дейността, чрез настоящото обявление предоставя възможност на заинтересованите лица да направят своите предложения и становища по проекта за приемане на нов Правилник за реда, начина и условията за отпускане на еднократна финансова помощ, на  нуждаещи се граждани от община Земен. 

На заинтересованите лица се предоставя 30-дневен срок, за предложения и становища. Предоставеният срок е предвидения в чл. 26, ал.4, изречение второ, от Закона за нормативните актове.

Предложения и становища по проекта за нов Правилник за реда, начина и условията за отпускане на еднократна финансова помощ, на  нуждаещи се граждани от община Земен, могат да бъдат депозирани на адрес: е-mаil адрес: obs_zemen@abv.bg, както и в Деловодството на Общински съвет Земен.
На основание чл. 28, ал. 2 от Закона за нормативните актове Ви предоставяме следните: 
Мотиви за приемане на Правилник за реда, начина и условията за отпускане на еднократна финансова помощ, на  нуждаещи се граждани от община Земен 
I. Причини, които налагат приемане на Правилник за реда, начина и условията за отпускане на еднократна финансова помощ, на  нуждаещи се граждани от община Земен 
На основание чл. 21, ал. 2 от ЗМСМА Общинският съвет приема Правилник за реда, начина и условията за отпускане на еднократна финансова помощ, на  нуждаещи се граждани от община Земен. В тази законова разпоредба са изложени и основните причини, които налагат приемането на такъв правилник. Налице е необходимост от приемане на нов Правилник за реда, начина и условията за отпускане на еднократна финансова помощ, на  нуждаещи се граждани от община Земен. 
Правилникът e нормативен документ, който урежда условията, реда и начина на предоставяне на еднократна финансова помощ на нуждаещи се граждани, изпаднали в затруднено материално положение. Помощта се предоставя с решение на Общински съвет  Земен  и със средства от бюджета на  Земен,  които се утвърждават ежегодно при неговото приемане.
С Правилника за реда и начина за отпускане на еднократна финансова помощ, общинският съвет е създал правила, по които могат да бъдат отпускани средства на  нуждаещи се лица и семейства   на територията на община  Земен,  по критерии подробно описани в нормативния акт. 

II. Цели, които се поставят с предложения проект
Основни цели при приемането на този правилник са регламентиране на ясни правила за предоставяне на финансови средства в полза на физически лица с настоящ и постоянен адрес на територията на община Земен, тяхното обективно, прозрачно и правилно разпределяне.
Осигуряване подкрепа на лицата с най-ниски доходи, за да могат да покрият основните си жизнени потребности и да преодолеят финансовите затруднения. Това ще помогне за намаляване на социалното неравенство в обществото.
С приемането на нов правилник се цели да се постигне по-адекватна регламентация на условията и процедурата за кандидатстване, както и по-ефективно и законосъобразно разходване на публичните средства за подкрепа на граждани, намиращи се в крайно тежко финансово, здравословно, социално положение или за справяне с извънредни ситуации. Цели се да се повиши отговорността на кандидатстващото лице да обоснове потребността от финансова помощ и декларираните от него факти и обстоятелства. Да се постигне яснота по отношение на процедурата, относно задължителната и приложима към заявлението документация. Цели се също така да се подобри контролът и отчетността на средствата, които се предоставят от бюджета на община  Земен.

ІІІ.Финансови и други средства, необходими за прилагането на нормативния документ:
            За приемането и прилагането на  нов Правилник за реда, начина и условията за отпускане на еднократна финансова помощ, на  нуждаещи се граждани от община Земен  не са необходими допълнителни финансови средства.
            Ежегодно при приемането на годишния бюджет на Община  Земен  се предвижда определена сума.

ІV.Очаквани резултати от приемането на този правилник:
Приемането на нов Правилник за реда, начина и условията за отпускане на еднократна финансова помощ, на  нуждаещи се граждани от община Земен  ще позволи набирането на достатъчно информация за кандидатстващото лице и максимална обоснованост и обективност при приемане на решения за предоставяне на помощ или отказ. Очаква се да се постигне по-голяма яснота у гражданите за условията на кандидатстване и отпускане на финансова помощ.
Повишаване на доверието в институциите – ясно дефинираните и справедливи правила за финансово подпомагане ще повишат доверието на гражданите в институциите и тяхната способност да отговарят на нуждите на населението.

При прилагане на Правилника се очаква ефективно урегулиране на процеса на справедливо и законосъобразно разпределяне на финансовите средства предвидени в бюджета на Община  Земен за финансово подпомагане на физически лица в нужда.

V.Анализ за съответствие с правото на Европейския съюз.
Приемането на нов Правилник за реда, начина и условията за отпускане на еднократна финансова помощ, на  нуждаещи се граждани от община Земен е в пълно съответствие с европейското законодателство, спазвайки в пълнота разпоредбите и целите на националното и местно законодателство.

Председател на Общински съвет Земен

